Grunnskólinn á Þingeyri / Fréttir / Skipulagið í desember
Erna Höskuldsdóttir | þriðjudagurinn 3. desember 2013
Skipulagið í desember
Litlu jólin 2013, miðstig
Miðvikudagur 4. des. Skreytingadagur í skólanum. Þennan dag notum við til að búa til jólakort og skreyta glugga og stofur. Hefðbundin kennsla fellur þá niður en tímarammi heldur sér. Nauðsynlegt er að allir nemendur komi með eftirfarandi:
Lím og skæri (sumir eiga þessa hluti í skólanum)
Auglýsingapésa til að klippa niður í keðjur.
Litla heftara og hefti
Skrautpennar til að skrifa á jólakort
Bútar af jólapappír sem má klippa út og skreyta jólakort með
Pappír, límmiða eða annað sem hægt er að nota í jólakortagerð.
Skemmtilega jólatónlist og endilega vera með jólasveinahúfur.
Sunnudagur 8. des. Jólaföndur- og laufabrauðsgerð foreldrafélagsins kl. 13:00 – 15:00. Sérstakt blað hefur verið sent heim með nemendum með öllum upplýsingum.
Föstudagur 13. des. Rauður dagur í skólanum. Skólinn býður foreldrum og velunnurum skólans að koma í kaffi og piparkökur og í leiðinni að sjá afrakstur nemenda úr áhugasviðstímum. Ætlum við að hafa daginn eins rauðan og við getum. Nemendur eru því beðnir um að mæta í skólann í einhverju rauðu. Sýningin byrjar kl. 11:00.
Fimmtudagur 19. des. Jólamatur mötuneytisins. Í hádeginu borða allir nemendur saman jólamat.
Föstudagur 20. des. Litlu jól nemenda. Mæting er í skólann kl. 09:30. Akstur heim kl. 11:45. Það sem nemendur þurfa að hafa í huga er:
að mæta í jólaskapi og í betri fötum
að heimilt er að hafa meðferðis sparinesti í anda jólanna
að hafa meðferðis kerti og kertastjaka svo það verði notalegt í stofunum
að taka með sér pakka í pakkaskipti fyrir um 500 kr. hvern pakka.
Dagskrá litlu jólanna er á þessa leið:
Nemendur byrja daginn inn í sinni stofu með sínum umsjónarkennara þar sem farið er yfir jólakortin, pakkaskipti og eiga þar notalega stund. Allir nemendur koma svo saman á sal og dansa í kringum jólatréð og syngja jólalög. Ef söngurinn heyrist vel er aldrei að vita nema einhverjir gestir renni á hljóðið .........
Litlu jólunum lýkur um kl. 11:45, þegar allir hafa gengið frá í sínum stofum og kvatt sína kennara.
Mánudaginn 6. jan. 2014. hefst skólinn aftur eftir jólaleyfi. Nemendur mæta þá kl. 10:00 samkvæmt stundatöflu.
Þriðjudaginn 7. jan. 2014 höldum við í hefðir og byrjum skóladaginn kl. 10:00 eftir að nemendur hafa sofið vel eftir ævintýrin sem þeir upplifðu kvöldið áður á þrettándanum.